ΞΕΚΙΝΗΣΕ Η ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ ΜΑΘΗΜΑΤΩΝ ΕΕ 2023!

Η αξιολόγηση των μαθημάτων του εαρινού εξαμήνου από τους μεταπτυχιακούς φοιτητές και φοιτήτριες του Τμήματος ξεκίνησε σήμερα 08/06/2023 και θα διαρκέσει έως τις 28/06/2023! Σε αυτό το χρονικό διάστημα μπορείτε να αξιολογήσετε τα μαθήματα εαρινού εξαμήνου από το σύνδεσμο http://survey.uoa.gr!

Η αξιολόγηση σας δίνει την ευκαιρία να αποτυπωθεί η γνώμη σας και επιτρέπει ταυτόχρονα να συγκεντρωθούν πολύτιμες πληροφορίες που μπορούν να βοηθήσουν τους διδάσκοντες να βελτιώσουν τον σχεδιασμό και την ανάπτυξη του μαθήματος. Ιδιαίτερη αξία έχουν τα σχόλια που μπορείτε να συμπεριλάβετε στο τέλος του ερωτηματολογίου. Γι' αυτόν τον λόγο όσο μεγαλύτερος είναι ο αριθμός συμμετοχής τόσο πιο χρήσιμα και ουσιαστικά είναι τα αποτελέσματα.

Η διαδικασία υλοποιείται ηλεκτρονικά με χρήση του ιδρυματικού σας λογαριασμού. Το σύστημα είναι φτιαγμένο έτσι ώστε να εγγυάται την ανωνυμία και εμπιστευτικότητα της συμμετοχής, μη καταγράφοντας οτιδήποτε θα μπορούσε να συσχετίσει τα στοιχεία πρόσβασης με τις απαντήσεις που πρόκειται να δοθούν.

Τα στατιστικά αποτελέσματα των συμπληρωμένων ερωτηματολογίων κάθε μαθήματος αποτελούν σημαντικό τμήμα της αποτίμησης του εκπαιδευτικού έργου και έτσι η συμμετοχή σας στη διαδικασία είναι εξαιρετικής σημασίας για τη διαρκή βελτίωση των παρεχόμενων εκπαιδευτικών υπηρεσιών!

Για την συμμετοχή σας, σας ευχαριστούμε πολύ!